ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
கோவிட்-19 ஆராய்ச்சிக் கூட்டமைப்புக்கு உயிர்தொழில் நுட்பவியல் துறை– உயிர் தொழில்நுட்பவியல் தொழில் ஆராய்ச்சி உதவி கவுன்சில் அழைப்பு
உயிர்தொழில் நுட்பவியல் துறையும்  உயிர் தொழில்நுட்பவியல் தொழில் ஆராய்ச்சி உதவி கவுன்சிலும்  கோவிட்-19 ஆராய்ச்சிக் கூட்டமைப்புக்கு விண்ணப்பங்களை வரவேற்றுள்ளன. முதல் கட்டத்துக்கான அழைப்பு 30 மார்ச், 2020 அன்றோடு முடிவடைந்து கல்வியாளர்கள் மற்றும் தொழிற்சாலைகளில் இருந்து சுமார் 500 விண்ணப்பங்கள் வந்துள்ளன. பல அடுக்கு பரிசீலனை நடந்து கொண்டு இருக்கும் நிலையில் உபகரணங்கள், நோய் அறிதல். தடுப்பு மருந்து, சிகிச்சை மற்றும் இதர இடையீடுகள் ஆகியவற்றுக்கு இதுவரையிலும் 16 திட்ட முன்மொழிவுகள் நிதி உதவி பெற பரிந்துரைக்கப்பட்டுள்ளன.
தடுப்பு மருந்து கண்டுபிடிக்கும் திட்டத்தை மேற்கொள்பவர்கள் பல்வேறு வகையான வசதிகளைp பயன்படுத்திக் கொள்வதை உறுதி செய்வதற்காக பன்முகப்பட்ட அணுகுமுறையானது கடைபிடிக்கப்பட்டு வருகிறது. ஆய்வு முன்னேற்றத்தின் பல கட்டங்களை இந்த ஆராய்ச்சிக் கூட்டமைப்பானது தடம் அறிந்து சரி பார்க்கும். இதற்கான நிதியை தேசிய பயோஃபார்மா மிஷன் வழங்குகிறது.
நோவல் கொரோனா வைரஸ் SARS-CoV-2க்கு எதிரான டி.என்.ஏ தடுப்பு மருந்தை உருவாக்கும் கேடிலா ஹெல்த்கேர் லிமிடெட்டுக்கு நிதிஉதவி அளிக்க பரிந்துரைக்கப்பட்டுள்ளது. செயலிழக்கப்பட்ட ரேபீஸ் கிருமி அடிப்படையில் கோவிட்-19 தடுப்பு மருந்து கண்டுபிடிப்பதற்காக பாரத் பயோடெக் இண்டர்நேஷனல் லிமிடெட்டுக்கும் பரிந்துரை செய்யப்பட்டுள்ளது.
தொற்று ஏற்பட அதிக வாய்ப்புள்ள மக்கள் இருக்கும் இடங்களில் மறுசேர்ப்பு பி.சி.ஜி தடுப்பு மருந்து  குறித்த பரிசோதனையை மனிதர்களுக்கு செலுத்தி பரிசோதனை செய்து பார்க்கும் கட்டம் III ஆய்வுக்காக சீரம் இன்ஸ்டிடியூட் ஆஃப் இந்தியா பிரைவேட் லிமிடெட்டுக்கு நிதி உதவி தரப்படும். தேசிய நோய் எதிர்ப்பியல் நிறுவனத்தில் SARS-CoV-2 தடுப்பு மருந்தை உருவாக்குவதற்காக நோவல் கொரானா தடுப்பு மருந்து மதிப்பீட்டு முறையை நிர்மாணம் செய்வதற்கு நிதிஉதவி அளிக்க அனுமதிக்கப்பட்டுள்ளது.
விர்சௌ பயோடெக் பிரைவேட் லிமிடெட்டில் கோவிட்-19ஆல் பாதிக்கப்பட்டவர்களின் ரத்தத்தில் இருந்து சுத்திகரிக்கப்பட்ட இம்யூனோகுளோபலின் ஜி  தயாரித்து, அதை வர்த்தக ரீதியில் எடுத்துச் செல்வதற்கும் கோவிட் தொற்று ஏற்பட்டுள்ள நோயாளிகளுக்கு சிகிச்சை அளிப்பதற்காக ஈகுயின் ஹைப்பர் இம்யூன் குளோபலின் என்ற நோய் எதிர்ப்பொருளை பெருமளவில் தயாரிக்கவும் நிதிஉதவி அளிக்கப்படும். பரிசோதனைக் கூடத்தில் நுரையீரல் குறுவடிவ மாதிரியை உருவாக்குவதற்கு ஆன்கோசீக் பயோடெக் லிமிடெட்டுக்கு நிதி உதவி வழங்கப்படும்.
மைலேப் டிஸ்கவரி சொல்யூஷன்ஸ் பிரைவேட் லிமிடெட், ஹியூவெல் லைஃப்சயின்சஸ், யூபயோ பயோடெக்னாலஜி சிஸ்டம்ஸ் பிரைவேட் லிமிடெட், தீத்தி லைஃப்சயின்சஸ் பிரைவேட் லிமிடெட், மேக்ஜெனோம் டெக்னாலஜிஸ் பிரைவேட் லிமிடெட், பிக்டெக் பிரைவேட் லிமிடெட் மற்றும் யாத்தூம் பயோடெக் பிரைவேட் லிமிடெட் ஆகிய நிறுவனங்களுக்கு மூலக்கூறு சார்ந்த மற்றும் விரைவு சோதனைக் கருவிகளை உள்நாட்டில் தயாரிக்கவும் அவற்றின் உற்பத்தியை அதிகரிக்கவும் நிதி உதவி அளிக்கப்படும்.
உயிர்தொழில் நுட்பவியல் துறை தேசிய பயோஃபார்மா திட்டத்தின் கீழ் ஆந்திரப்பிரதேச மெட்டெக் மண்டலத்தில்  பரிசோதனைக் கருவிகள் மற்றும் வென்ட்டிலேட்டர்கள் தயாரிப்பதற்கான பொது வசதி உருவாக்கப்படும். இந்த வசதிகள் பல்வேறு உற்பத்தியாளர்கள் தங்களது உற்பத்தித் திறனை அதிகரித்துக் கொள்ள உதவும்.
(
பாதுகாப்பு அமைச்சகம்
மேம்படுத்தப்பட்ட தொழில்நுட்பத்துக்கான பாதுகாப்பு நிறுவனம் ஸ்மார்ட் இந்தியா ஹாக்கத்தான்-2020-இல் முதல் பரிசை வென்றது
பாதுகாப்பு ஆராய்ச்சி, மேம்பாட்டுத் துறை, பாதுகாப்பு ஆராய்ச்சி மற்றும் மேம்பாட்டு நிறுவனத்தின் கீழ் இயங்கி வரும் தன்னாட்சி பெற்ற அமைப்பான மேம்படுத்தப்பட்ட தொழில்நுட்பத்துக்கான பாதுகாப்பு நிறுவனம் , பூனே, போட்டியாளர்களிடம் பிரதமர் திரு. நரேந்திர மோடி நேரடி நிகழ்ச்சி ஒன்றில் உரையாடிய ஸ்மார்ட் இந்தியா ஹாக்கத்தான்-2020 என்னும் இணைய ஊடுருவல் போட்டியில் முதல் பரிசை வென்றது.
36-மணி நேர தொடர் டிஜிட்டல் பொருள் கட்டமைப்புப் போட்டியான ஸ்மார்ட் இந்தியா ஹாக்கத்தான்-2020, மனித வள மேம்பாட்டு அமைச்சகம் மற்றும் அனைத்திந்திய தொழில்நுட்பக் கல்விக் குழுவால் இணைந்து நடத்தப்பட்ட ஒரு தேசிய அளவிலான மென்பொருள் பதிப்புப் போட்டியாகும். உத்திரப் பிரதேசத்தில் உள்ள நோய்டா பொறியியல், தொழில்நுட்ப நிறுவனத்தில்  ஆகஸ்ட் 1 முதல் 3 வரை இது நடத்தப்பட்டது.
'ஏஜ் ஆஃப் அல்ட்ரான்'  என்று பெயரிடப்பட்ட டாக்டர். சுனிதா தாவாலேவால் வழிநடத்தப்பட்ட ஆறு நபர்களைக் கொண்ட DIAT அணி, மென்பொருள் பிரிவின் கீழ் மத்தியப் பிரதேச அரசு அளித்த எம் எஸ் 331 என்னும் சிக்கல் அறிக்கைக்குத் தீர்வு கண்டதற்காக ரூ 1 லட்சம் பரிசை வென்றது. செயற்கை நுண்ணறிவைக் கொண்டு முகம், முகபாவங்கள் மற்றும் சைகைகளைக் கண்டறியும் 'திரிஷ்டி' என்னும் தீர்வை இந்த அணி வழங்கியது.
தொடர்ந்து இரண்டாவது முறையாக விருதை வென்றதற்காக DIAT அணியை, பாதுகாப்பு ஆராய்ச்சி, மேம்பாட்டுத் துறையின் செயலாளர் மற்றும் பாதுகாப்பு ஆராய்ச்சி மற்றும் மேம்பாட்டு நிறுவனத்தின் தலைவருமான டாக்டர். ஜி. சதீஷ் ரெட்டி, பாராட்டினார்.
ஆயுஷ்
உலகளாவிய ஆயுஷ் முதலீடு மற்றும் புதுமைக் கண்டுபிடிப்பு மாநாட்டில் முக்கிய ஆயுஷ் பிரிவுகளில் ரூ.9,000 கோடிக்கும் மேல் மதிப்புள்ள உத்தரவாத கடிதம் பெறப்பட்டுள்ளது
குஜராத்தின் காந்தி நகரில் நடைபெற்ற இந்தியாவின் முதலாவது, உலகளாவிய ஆயுஷ் முதலீடு மற்றும் புதுமைக் கண்டுபிடிப்பு மாநாட்டில் முக்கிய ஆயுஷ் பிரிவுகளான, வேகமாக விற்பனையாகும் நுகர்வோர் பொருட்கள், மருத்துவ மதிப்பு பயணம் , மருந்து பொருட்கள், தொழில்நுட்பம் & நோய் கண்டறிதல் மற்றும் விவசாயிகள் & வேளாண்மை உள்ளிட்ட முக்கிய பிரிவுகளில் ரூ.9,000 கோடிக்கும் மேல் மதிப்புள்ள உத்தரவாத கடிதம் பெறப்பட்டு, வரலாறு படைக்கப்பட்டுள்ளது.
ஆயுஷ் துறையில் இதுவரை இல்லாதவகையில் நடத்தப்பட்ட இந்த மாபெரும் நிகழ்ச்சியில், சர்வதேச மற்றும் தேசிய அளவிலான நிறுவனங்கள் மற்றும் பிற துறைகளுடன் மேற்கொள்ளப்பட்டுள்ள ஒப்பந்தங்கள், ஆயுஷ் துறையை உலகளவில் பிரபலப்படுத்தும் வகையில், பரஸ்பர ஆராய்ச்சி மற்றும் நிதி பரிசீலனைகளுக்கு வழிவகுக்கும்.
வேகமாக விற்பனையாகும் நுகர்வோர் பொருட்கள் துறையில் ரூ.7,000 கோடிக்கு அதிகமாகவும் மருத்துவ மதிப்பு பயணத்துறையில் சுமார் 1000 கோடி அளவுக்கும், மருந்து துறையில் ரூ.345 கோடிக்கும், விவசாயிகள் வேளாண்மைத்துறையில் ரூ.300 கோடி அளவுக்கும், தொழில்நுட்பம் மற்றும் நோய் கண்டறியும் துறையில் ரூ.60 கோடி அளவுக்கும் முதலீடுகள் செய்ய உத்தரவாதம் கிடைக்கப் பெற்றுள்ளது.
20 ஏப்ரல் 2022 அன்று நடைபெற்ற தொடக்க நிகழ்ச்சியில் பிரதமர் திரு நரேந்திர மோடி முன்னிலையில் இந்த 5 முக்கிய ஒப்பந்தங்கள் கையெழுத்தாயின.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1819049
சமூக நிதி மற்றும் அதிகாரமளித்தல் அமைச்சகம்
சமூக நீதி மற்றும் அதிகாரமளித்தல் துறையின் கல்வி உதவித்தொகை வழங்கப்படுவது குறித்த விளக்கம்
கொவிட்-19 பெருந்தொற்றினால் கல்வி உதவித்தொகை வழங்குவதில் கால தாமதம் ஏற்படுவதாகவும், இதனால் மாணவர்கள் பல்வேறு இன்னல்களைச் சந்தித்து வருவதாகவும் சில செய்திகள் குறிப்பிட்டுள்ளன.
இதன் உண்மைத் தன்மையை விளக்கும் வகையில், சமூக நீதி மற்றும் அதிகாரமளித்தல் துறை, மாநில அரசுகள்/ யூனியன் பிரதேச நிர்வாகங்கள்/ பல்கலைக்கழக மானிய குழுக்கள் ஆகியவற்றுடன் இணைந்தோ அல்லது நேரடியாகவோ பட்டியலினத்தவர்/ இதர பிற்படுத்தப்பட்டோர், பொருளாதாரத்தில் பின்தங்கியோர் உள்ளிட்ட பல்வேறு பிரிவுகளுக்கு ஏராளமான உதவித் தொகைகளை வழங்கி வருவதாகத் தெரிவிக்கப்பட்டுள்ளது.
கொவிட்-19 பெருந்தொற்றினால் யாருக்கும் சிரமம் ஏற்படாத வகையில் இந்த திட்டங்களை செயல்படுத்தும் முகமைகளை இந்தத் துறை துரிதப்படுத்தி வருகிறது. பட்டியலின மாணவர்களுக்கு வழங்கப்படும் 'போஸ்ட் மெட்ரிக்' உதவித்தொகையில் மத்திய அரசின் பங்கில் 75 சதவிதம் கடந்த ஜூன் மாதம் குறிப்பிட்ட மாநிலங்கள், யூனியன் பிரதேசங்களுக்கு தேவைகளை உத்தேசித்து வழங்கப்பட்டுள்ளது. மீதமுள்ள 25 சதவீதம் விண்ணப்பதாரரின் தகுதி அறிந்து வழங்கப்பட்டுள்ளது.
சமூக நீதி மற்றும் அதிகாரமளித்தல் துறையின் இதர திட்டங்களுக்கான நிதியும் முறையாக முகமைகளிடம் வழங்கப்பட்டு வருவதுடன், குறிப்பிட்ட அதிகாரிகளால் தினமும் கண்காணிக்கப்பட்டும் வருகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1673484
------
(Visitor Counter : 126
பிரதமர் அலுவலகம்
பயிர் காப்பீட்டு திட்டம் குறித்து விவசாயி ஒருவருக்கு பிரதமர் கடிதம்
விதை முதல் சந்தை வரை, விவசாயிகளின் ஒவ்வொரு பிரச்சினையையும் தீர்க்க தொடர் முயற்சிகளை எடுத்து வருகிறோம்: பிரதமர்
பிரதமர் திரு நரேந்திர மோடியின் அன்றாடப் பணிமுறை மிகவும் பரபரப்பு மிக்கதாய் இருக்கும் போதிலும், நேரம் கிடைக்கும் போதெல்லாம் மக்களிடம் இருந்து தனக்கு வந்துள்ள கடிதங்கள் மற்றும் தகவல்களுக்கு பதிலளிக்க அவர் தவறுவதில்லை.
சமீபத்தில், உத்தரகாண்ட் மாநிலத்தின் நைனிடாலில் வசிக்கும் திரு கீமானந்த் எனும் விவசாயியிடம் இருந்து நரேந்திர மோடி  செயலி மூலம் பிரதமருக்கு வாழ்த்து செய்தி ஒன்று வந்திருந்தது. பிரதமரின் பயிர் காப்பீட்டு திட்டம் ஐந்து ஆண்டுகளை நிறைவு செய்துள்ளதற்கும், அரசின் இதர முயற்சிகளுக்கும் திரு கீமானந்த் வாழ்த்து தெரிவித்திருந்தார்.
மதிப்புமிக்க சிந்தனைகளை பகிர்ந்து கொண்டமைக்கு நன்றி தெரிவித்து திரு கீமானந்துக்கு பிரதமர் கடிதம் ஒன்றை எழுதியுள்ளார்.
“விவசாயம் உள்ளிட்ட பல்வேறு துறைகளை மேம்படுத்துவதற்கும், நாட்டை வளர்ச்சியின் புதிய உயரங்களை எட்ட செய்வதற்கும் அரசு எடுத்து வரும் தொடர் முயற்சிகள் குறித்த தங்களது மதிப்புமிகுந்த கருத்துகளை பகிர்ந்ததற்கு நன்றி.
இத்தகைய தகவல்கள் நாட்டிற்கு தொடர்ந்து சேவை செய்ய உறுதி எடுத்துக்கொள்வதற்கான புதிய உற்சாகத்தை எனக்கு அளிக்கின்றன,” என்று தமது கடிதத்தில் பிரதமர் திரு மோடி கூறியுள்ளார்.
பிரதமரின் பயிர் காப்பீட்டு திட்டத்தின் வெற்றி குறித்து குறிப்பிட்ட பிரதமர், “நிச்சயமற்ற வானிலைத்தன்மை ஏற்படுத்தும் ஆபத்துகளை குறைத்து பாடுபட்டு உழைக்கும் விவசாயிகளின் பொருளாதார நலன்களை பாதுகாப்பதில் பிரதமரின் பயிர் காப்பீட்டு திட்டம் தொடர்ந்து முக்கிய பங்கை ஆற்றுகிறது.
விவசாயிகளுக்கு தோழமையான இத்திட்டத்தின் பலன்களை கோடிக்கணக்கான விவசாயிகள் அனுபவித்து வருகிறார்கள்,” என்று கூறினார்.
வேளாண்மை மற்றும் விவசாயிகள் நலனுக்கான அரசின் உறுதி மிக்க நடவடிக்கைகள் குறித்து தமது கடிதத்தில் குறிப்பிட்டுள்ள பிரதமர், “விரிவான காப்பீடு மற்றும் வெளிப்படையான குறை தீர்க்கும் நடவடிக்கையின் மூலம், விவசாயிகளின் நலனுக்கான நமது உறுதியான முயற்சிகளின் உதாரணமாக பிரதமரின் பயிர் காப்பீட்டு திட்டம் கடந்த ஐந்து ஆண்டுகளில் உருவெடுத்துள்ளது.
இன்றைக்கு, விதை முதல் சந்தை வரை, விவசாயிகளின் ஒவ்வொரு சிறிய மற்றும் பெரிய பிரச்சினைகளை தீர்க்கவும், அவர்களது வளம் மற்றும் விவசாயத்தின் மேம்பாட்டை உறுதி செய்யவும் தொடர் முயற்சிகள் எடுக்கப்பட்டு வருகின்றன,” என்று கூறியுள்ளார்.
நாட்டின் வளர்ச்சியில் மக்களின் பங்கு குறித்து தமது கடிதத்தில் பாராட்டு தெரிவித்துள்ள பிரதமர், “வலிமையான, வளமான மற்றும் தற்சார்பு மிக்க இந்தியாவை அனைத்துவித வளர்ச்சியுடன் கட்டமைக்க நாடு இன்றைக்கு வேகமாக முன்னேறி வருகிறது.
அனைத்து மக்களின் நம்பிக்கையால் உந்தப்பட்டு, தேசிய இலக்குகளை எட்ட நாடு உறுதி பூண்டுள்ளது. உலக அரங்கில் நமது நாட்டை புதிய உயரங்களை எட்ட செய்வதற்கான நமது முயற்சிகள் மேலும் தீவிரப்படுத்தப்படும் என்று நான் திடமாக நம்புகிறேன்,” என்று தெரிவித்துள்ளார்.
முன்னதாக, பிரதமரின் பயிர் காப்பீட்டு திட்டம் ஐந்து ஆண்டுகளை வெற்றிகரமாக நிறைவு செய்துள்ளதற்கு திரு கீமானந்த் பிரதமருக்கு வாழ்த்து தெரிவித்திருந்தார்.
பிரதமரின் தலைமையிலான மத்திய அரசு, மக்களின் வளர்ச்சிக்காக பல்வேறு நல திட்டங்களின் மூலம் தொடர்ந்து முயற்சிகளை எடுத்து வருவதாகவும் அவர் கூறியிருந்தார்.
------
(
நிதி அமைச்சகம்
தலைமைக் கணக்குக் கட்டுப்பாட்டு அதிகாரியாக திரு தீபக் தாஸ் பொறுப்பேற்பு
புதிய தலைமைக் கணக்குக் கட்டுப்பாட்டு அதிகாரியாக திரு தீபக் தாஸ் இன்று பொறுப்பேற்றுக் கொண்டார். 25-வது தலைமைக் கணக்குக் கட்டுப்பாட்டு அதிகாரியாக அவர் பணியாற்றுவார்.
நிதி அமைச்சகத்தின் செலவினத் துறையால் நியமிக்கப்பட்ட 1986-ஆம் ஆண்டு இந்திய குடிமைக் கணக்கு பணி தொகுப்பைச் சேர்ந்த திரு தீபக் தாஸ், இன்று  முதல் இந்தப் பதவியை வகிப்பார்.
தமது 35 ஆண்டுகால நெடிய பணிக்காலத்தில், அறிவியல் மற்றும் தொழில்நுட்பம், சுற்றுச்சூழல் மற்றும் வனம், தொழில் வளர்ச்சி மற்றும் உள்நாட்டு வர்த்தகம் மற்றும் கனரக தொழில் துறைகள், வர்த்தகம் மற்றும் ஜவுளி, வேளாண்மை மற்றும் விவசாயிகள் நலன், சாலைப் போக்குவரத்து, நெடுஞ்சாலைகள், கப்பல், உள்துறை உள்ளிட்ட அமைச்சகங்களிலும், மத்திய மறைமுக வரிகள் மற்றும் சுங்க வாரியத்திலும் அவர் முக்கியப் பொறுப்புகளை வகித்துள்ளார். இந்திய குடிமைக் கணக்குப் பணியின் பயிற்சி அகாடமியான அரசு கணக்கு மற்றும் நிதி நிறுவனத்தின் இயக்குநராகவும் அவர் பணியாற்றியுள்ளார்.
தலைமைக் கணக்குக் கட்டுப்பாட்டு அதிகாரியாக பொறுப்பேற்பதற்கு முன்பு, மத்திய மறைமுக வரிகள் மற்றும் சுங்க வாரியத்தில் முதன்மை கணக்குக் கட்டுப்பாட்டு அதிகாரியாக அவர் பதவி வகித்தார். திரு தீபக் தாஸ், தில்லி பல்கலைக்கழகத்தின் கிரோரி மால் கல்லூரியின் முன்னாள் மாணவராவார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1741212
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 192.38 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 192.38 கோடிக்கும் அதிகமான  டோஸ்கள் செலுத்தப்பட்டுள்ளன. 2,42,38,619 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.28 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 2,099 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,99,102.
இந்தியாவில் கடந்த 24 மணி நேரத்தில் 2,022 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,94,812 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.70 கோடி . வாராந்திரத் தொற்று 0.49 சதவீதமாக உள்ளது. தினசரித் தொற்று விகிதம் 0.69சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1827511
தொழிலாளர் மற்றும் வேலைவாய்ப்பு அமைச்சகம்
சமூகப் பாதுகாப்புத் திட்டங்கள்
பீடி சுற்றும் தொழிலாளர்கள், மைக்கா சுரங்கத் தொழிலாளர்கள், சுண்ணாம்புக்கல் மற்றும் தாலமைட் சுரங்கத் தொழிலாளர்கள், இரும்புத் தாது, மெக்னீஷியம், குரோமியத் தாது சுரங்கத் தொழிலாளர்கள், திரைப்படத் தொழிலாளர்களுக்கு வீட்டு வசதி, கல்வி, சுகாதாரம் தொடர்பான நலத்திட்டங்களை மத்திய தொழிலாளர் நலன் மற்றும் வேலைவாய்ப்பு அமைச்சகம் நாடுமுழுவதும் உள்ள தொழிலாளர் நல அமைப்புகள் மூலம் அமல்படுத்தி வருகிறது. ஏற்கனவே இந்தத் திட்டங்கள் நாடாளுமன்றத்தின் பல்வேறு கூடுதல் வரி சட்டங்களின்கீழ், ஐந்து நலத் திட்ட கூடுதல் வரி மற்றும் நலத்திட்ட நிதியங்கள் மூலம் செயல்படுத்தப்பட்டன. தற்போது இந்தக் கூடுதல் வரிகள் ரத்து செய்யப்பட்டுள்ளன / ஜிஎஸ்டி-யில் சேர்க்கப்பட்டுள்ளன. இருப்பினும், இந்தியத் தொகுநிதியத்தின் நிதியிலிருந்து இந்த நலத்திட்டங்கள் தொடர்கின்றன. இவற்றின் முக்கிய அம்சங்கள் வருமாறு:
 திருத்தியமைக்கப்பட்ட ஒருங்கிணைந்த வீட்டுவசதித் திட்டம்-2016: தொழிலாளர்கள் புதிய வீடு கட்ட மானியமாக ரூ.1,50,000 மூன்று தவணைகளில் வழங்கப்படுகிறது.
 கல்வித் திட்டம்: 1 முதல் 12-ஆம் வகுப்பு வரை அல்லது தொழில்முறை சார்ந்த மற்றும் சாராத பட்ட / பட்டய / முதுநிலைப் பட்ட வகுப்புகளில் பயிலும் தொழிலாளர்களின் பிள்ளைகளுக்கு ஆண்டுக்கு ரூ. 250-லிருந்து ரூ. 15,000-வரை நிதியுதவி வழங்கப்படுகிறது.
 சுகாதாரத் திட்டம்: நாடுமுழுவதும் உள்ள தொழிலாளர் நல அமைப்புகளின்கீழ் செயல்படும் 12 மருத்துவமனைகள், 286 சுகாதார நிலையங்கள் மூலம் தொழிலாளர்களுக்கும், அவர்களைச் சார்ந்திருப்போருக்கும் மருத்துவ வசதி வழங்கப்படுகிறது. இத்துடன் அரசால் அங்கீகரிக்கப்பட்ட மருத்துவமனைகளில் சிறப்பு சிகிச்சைக்கான செலவுத் தொகையும் திருப்பித் தரப்படுகிறது.
மேற்குறிப்பிட்ட 3 திட்டங்களும் 2019-20 நிதியாண்டு வரை நீடிக்கப்பட்டுள்ளது.
இந்த தகவலை மக்களவையில் இன்று  எழுத்துமூலம் அளித்த பதிலில், மத்திய தொழிலாளர் நலன் மற்றும் வேலைவாய்ப்புத் துறை இணையமைச்சர்  திரு. சந்தோஷ்குமார் கங்குவார் தெரிவித்தார்.
----------
(Visitor Counter : 217
மத்திய அமைச்சரவை
மாநிலங்களுக்கு இடையேயான நதிநீர் விவகாரங்கள் சட்டம், 1956-ன் கீழ் கிருஷ்ணா நதிநீர் விவகாரம் தீர்ப்பாயம் -2-க்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தெலங்கானா மற்றும் ஆந்திரப் பிரதேசம் மாநிலங்களுக்கு இடையேயான விவகாரங்களைத் தீர்க்க ஐ.எஸ்.ஆர்.டபிள்யூ.டி சட்டத்தின் பிரிவு 5  இன் கீழ் தற்போதுள்ள கிருஷ்ணா நதிநீர் விவகாரம் தீர்ப்பாயம்-2-க்கு மேலும் குறிப்பு விதிமுறைகளை வெளியிட ஒப்புதல் அளிக்கப்பட்டுள்ளது.
கிருஷ்ணா நதிநீர் பயன்பாடு, பகிர்வு அல்லது கட்டுப்பாடு குறித்து இரு மாநிலங்களுக்கும் இடையிலான சர்ச்சைக்கு தீர்வு காண்பது தெலங்கானா மற்றும் ஆந்திரப் பிரதேசம் ஆகிய இரு மாநிலங்களிலும் வளர்ச்சிக்கான புதிய வழிகளைத் திறக்கும், மேலும் இந்த இரண்டு மாநில மக்களுக்கும் பயனளிக்கும், இதனால் நமது நாட்டை வலுவாகக் கட்டமைக்க உதவும்.
கிருஷ்ணா நதிநீர் விவகாரம் தீர்ப்பாயம்-2, ஐ.எஸ்.ஆர்.டபிள்யூ.டி சட்டம், 1956 பிரிவு 3-ன் கீழ் மாநிலங்களின் வேண்டுகோளுக்கு இணங்க 02.04.2004 அன்று மத்திய அரசால் அமைக்கப்பட்டது. அதனைத் தொடர்ந்து, 02.06.2014 அன்று, தெலங்கானா, இந்தியாவின் ஒரு மாநிலமாக உருவானது. ஆந்திரப் பிரதேச மறுசீரமைப்புச் சட்டம் , 2014 இன் பிரிவு 89 இன் படி, 2014 ஆம் ஆண்டின் ஏபிஆர்ஏ பிரிவின்  மற்றும்  உட்பிரிவுகளை நிவர்த்தி செய்வதற்காக கே.டபிள்யூ.டி.டி -2 இன் பதவிக்காலம் நீட்டிக்கப்பட்டது.
இதைத் தொடர்ந்து, கிருஷ்ணா நதி நீரைப் பயன்படுத்துவது, பகிர்ந்தளிப்பது அல்லது கட்டுப்படுத்துவது தொடர்பான சர்ச்சையைக் குறிப்பிட்டு, மத்திய அரசின் நீர்வள அமைச்சகத்தின் நீர்வளம், நதி மேம்பாடு மற்றும் கங்கை புனரமைப்புத் துறைக்கு 14.07.2014 அன்று தெலங்கானா அரசு ஒரு புகாரை அனுப்பியது.
2018 ஆம் ஆண்டில், தெலங்கானா மற்றும் ஆந்திரப் பிரதேச மாநிலங்களுக்கு இடையிலான குறிப்பு எல்லையை மட்டுப்படுத்துவதன் மூலம் புகாரை தற்போதுள்ள கே.டபிள்யூ.டி.டி -2 க்கு பரிந்துரைக்குமாறு மத்திய அரசு டிஓஆர், ஆர்.டி & ஜி.ஆர், எம்.ஓ.ஜே.எஸ் ஆகியவற்றைக் கேட்டுக்கொண்டது. பின்னர் 2020 ஆம் ஆண்டில் அமைச்சர்  தலைமையில் நடைபெற்ற 2 -வது அபெக்ஸ் கவுன்சில் கூட்டத்தில் இந்த விவகாரம் விவாதிக்கப்பட்டது. 2-வது கவுன்சில் கூட்டத்தில் விவாதிக்கப்பட்டபடி, 2021 ஆம் ஆண்டில் இந்த ரிட் மனுவை அரசு திரும்பப் பெற்றது.
கலாசாரத்துறை அமைச்சகம்
வெள்ளையனே வெளியேறு இயக்கத்தின் 79-வது ஆண்டை குறிக்கும் வகையில் கண்காட்சி
நாடு சுதந்திரம் அடைந்து 75 ஆண்டுகள் ஆவதை ஒட்டி கொண்டாடப்பட்டு வரும் விடுதலையின் அம்ரித் மகோத்சவத்தின் ஒரு பகுதியாக வெள்ளையனே வெளியேறு இயக்கம் குறித்த கண்காட்சி ஒன்றுக்கு இந்திய தேசிய ஆவணக் காப்பகத்தில் ஏற்பாடு செய்யப்பட்டுள்ளது.
பொது ஆவணங்கள், தனிப்பட்ட கடிதங்கள், வரைபடங்கள் புகைப்படங்கள் மற்றும் தொடர்புடைய இதர பொருட்களின் மூலம் இந்தியாவின் சுதந்திரப் போராட்டத்தில் வெள்ளையனே வெளியேறு இயக்கத்தின் முக்கியத்துவத்தை எடுத்துரைக்கும் வகையில் இந்த கண்காட்சிக்கு ஏற்பாடு செய்யப்பட்டுள்ளது. 2021 நவம்பர் 8 வரை காலை 10 மணி முதல் மாலை 5.30 மணி வரை பொதுமக்கள் இந்த கண்காட்சியை காணலாம்.
வெள்ளையனே வெளியேறு இயக்கத்தின் பயணத்தை கண்காட்சி எடுத்துரைக்கிறது. பல்வேறு முக்கிய பிரிவுகளை இக்கண்காட்சி தன்னகத்தே கொண்டுள்ளது. அவற்றில் சில வருமாறு:
வெள்ளையனே வெளியேறு இயக்கத்துக்கு வித்திட்ட சூழ்நிலைகள்: இந்திய தலைவர்களின் ஒப்புதல் இல்லாமல் இரண்டாம் உலகப்போரில் இந்தியா கலந்து கொள்ளும் என்று 1939-ம் ஆண்டு பிரிட்டிஷ் அரசாங்கம் அறிவித்தது. இதைத் தொடர்ந்து பிரிட்டிஷ் இந்தியாவின் மாகாணங்களில் இருந்து அமைச்சர்கள் ராஜினாமா செய்தனர்.
முக்கிய அம்சங்கள்: கிரிப்ஸ் இயக்கத்தின் தோல்வியை தொடர்ந்து ஏற்பட்ட நிலைமையை கண்காட்சியை சரியாக வெளிப்படுத்தி உள்ளது. வெள்ளையனே வெளியேறு இயக்கத்தின் முக்கிய காரணமாக இது அமைந்தது. கிரிப்ஸ் இயக்கத்தை பின் தேதியிட்ட காசோலை என்று மகாத்மா காந்தியடிகள் விமர்சித்தார்.
கிரிப்ஸ் இயக்கம் குறித்து 1942-ம் ஆண்டு ஏப்ரல் 22 அன்று திரு மகாதேவ் தேசாய் எழுதிய கடிதம் கண்காட்சியில் வைக்கப்பட்டுள்ளது.
எல் ஈ டி திரையில் ஒருவர் தமது விரலை வைத்த உடன் விவரங்களை வெளியிடும் அமைப்பு தொழில்நுட்பத்தின் உதவியுடன் கண்காட்சியில் வைக்கப்பட்டுள்ளது பார்வையாளர்களின் கவனத்தை ஈர்க்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749845
சுற்றுச்சூழல் மற்றும் வனத்துறை அமைச்சகம்
பொருளாதாரமும் சூழலியலும் ஒன்றுக்கொன்று முரண்படவில்லை, உண்மையில், அடிப்படையில் பின்னிப் பிணைந்தவை என்பதை இந்தியா நிரூபித்து வருகிறது; திரு ஹர்தீப் சிங் பூரி
மத்திய வீட்டுவசதி மற்றும் நகர்ப்புற விவகாரங்கள், பெட்ரோலியம் மற்றும் இயற்கை எரிவாயு துறை அமைச்சர் திரு ஹர்தீப் சிங் பூரி, பெங்களூருவில், ஜி20 நாடுகளின் பிரதிநிதிகள், விருந்தினர் நாடுகள், சர்வதேச நிறுவனங்கள் மற்றும் பிற மதிப்புமிக்க பிரமுகர்களை சுற்றுச்சூழல் மற்றும் பருவநிலை நிலைத்தன்மை பணிக்குழுவின் முதல் கூட்டத்திற்கு காணொலி மூலம் இன்று வரவேற்றார்.
இதில் உரையாற்றிய திரு பூரி, துருக்கி மக்களின் துயரத்தில் பங்கு கொள்வதாக கூறினார். தேவைப்படும் இந்த நேரத்தில் அனைத்து மனிதாபிமான மற்றும் மருத்துவ உதவிகளையும் தொடர்ந்து வழங்கும் என்றும், உலகெங்கிலும் உள்ள மக்கள் மற்றும் தலைவர்கள் துருக்கிக்கு ஆதரவு அளித்து வருவது, பகிரப்பட்ட மனித நேயத்தின் சக்திவாய்ந்த நினைவூட்டலாகும் என்றும் அவர் கூறினார். இந்த ஆண்டு ஜி20 கருப்பொருளான ‘வசுதைவ குடும்பம் -ஒரே பூமி, ஒரே குடும்பம், ஒரே எதிர்காலம்’ என்ற ஒற்றுமையின் உலகளாவிய உணர்வை ஊக்குவிக்கும் அதே உணர்வில்தான் அனைத்து பிரதிநிதிகளும் கூடியுள்ளனர் என்று அவர் கூறினார். மேலும், முன்னெப்போதையும் விட இப்போது, நாம் ஒன்றிணைந்து, நல்வாழ்வையும், செழுமையையும் ஊக்குவிக்கும் ஒரு உள்ளடக்கிய, லட்சிய மற்றும் செயல் சார்ந்த நிகழ்ச்சி நிரலுக்கு உறுதியளிப்பது இன்றியமையாதது என்று அவர் கூறினார்.
பல்லுயிர் மற்றும் சுற்றுச்சூழலை சீரழிப்பதன் விளைவுகள் வாழ்க்கையின் அனைத்து அம்சங்களிலும், சிக்கலான தன்மையை அதிகரிக்க வழிவகுக்கிறது என்று அவர் கூறினார். பருவநிலை மாற்றம், பல்லுயிர் இழப்பு ஆகியவற்றின் ஒன்றோடொன்று தொடர்புடைய விஷயங்களைக் கையாள்வது ஒரு ஒருங்கிணைந்த மற்றும் அளவீடு செய்யப்பட்ட உலகளாவிய முயற்சியைக் கோருகிறது. இதற்கு ஜி20 நாடுகளின் அர்ப்பணிப்பு மற்றும் தொலைநோக்கு தலைமை தேவைப்படும் என்றார் அவர் .
உலகளாவிய தெற்கின் விருப்பங்களை வென்றெடுப்பதற்கு இந்தியா தனித்துவமாக நிலைநிறுத்தப்பட்டுள்ளது என்று திரு பூரி கூறினார். கடந்த எட்டு ஆண்டுகளில், ‘பருவநிலை நீதி’க்காக வாதிடுவதில் அரசு பல மாற்றங்களைச் செய்துள்ளதாக அவர் கூறினார். கிளாஸ்கோவில் சிஓபி-26 இல், பிரதமர் மோடியின் பஞ்சாமிர்த செயல்திட்டத்தின் துணிச்சலான அறிவிப்பு, 2070-ல் இந்தியா நிகர-பூஜ்ஜிய உமிழ்வு நாடாக மாறும் என்று பிரகடனப்படுத்தியது. வளரும் பொருளாதாரம் உச்ச உமிழ்வு மற்றும் நிகர பூஜ்ஜிய நிலைக்கு இடையே முன்மொழியப்பட்ட குறுகிய கால இடைவெளிகளில் இதுவும் ஒன்றாகும். பொருளாதாரமும் சூழலியலும் ஒன்றுக்கொன்று முரண்படவில்லை, ஆனால் உண்மையில் அடிப்படையில் பின்னிப்பிணைந்தவை என்பதை இந்தியா நிரூபித்துக் கொண்டிருக்கிறது என்பதை அவர் வலியுறுத்தினார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அத்தியாவசிய மருந்துகளின் இருப்பு குறித்து மத்திய சுகாதார அமைச்சர் திரு மன்சுக் மண்டாவியா ஆய்வு
நாட்டில் கொவிட்-19 தொடர்பான அத்தியாவசிய மருந்துகளின் விநியோகம் மற்றும் இருப்பு குறித்து மத்திய சுகாதாரம் மற்றும் குடும்ப நலம் மற்றும் ரசாயனம் மற்றும் உரங்கள் அமைச்சர் திரு மன்சுக் மண்டாவியா இன்று ஆய்வு மேற்கொண்டார்.
அனைத்து அத்தியாவசிய மருந்துகளும் போதுமான அளவில் இருப்பது ஆய்வின் போது தெரிய வந்தது. இம்மருந்துகளுக்கான மூலப்பொருட்களும் போதுமான அளவில் இருப்பில் உள்ளன.
எட்டு முக்கிய மருந்துகள் நாடு முழுவதும் கிடைக்கின்றன. அவை வருமாறு:
1. டோசிலிசுமாப்
2. மெத்தைல் பிரெடினிசோலோன்
3. எனாக்சோபிரின்
4. டெக்சாமெதாசோன்
5. ரெம்டெசிவிர்
6. அம்போடெரிசின் பி டிஆக்சிகோலேட்
7. போசாகோனசோல்
8. இன்ட்ராவெனஸ் இம்யூனோகுளோபிளின் 
மத்திய சுகாதாரம் மற்றும் குடும்ப நல அமைச்சகத்தின் மூத்த அதிகாரிகள் ஆய்வு கூட்டத்தில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751150
-----
(Visitor Counter : 171
ரெயில்வே அமைச்சகம்
நாடு முழுவதும் உள்ள இந்திய ரயில்வேயில் “தூய்மையே சேவை” விழா ரயில்வே அமைச்சகத்தால் கொண்டாடப்பட்டது
தேசப்பிதா மகாத்மா காந்தியின் 150-வது பிறந்த ஆண்டினை நினைவுகூறும் வகையில், செப்டம்பர் 15 முதல் அக்டோபர் 2 வரை நாடு முழுவதும் உள்ள ரயில்வேயில் தூய்மையே சேவை விழா ரயில்வே அமைச்சகத்தால் கொண்டாடப்பட்டது.
ரயில்வே ஊழியர்கள் அனைவரும் தூய்மை உறுதிமொழி ஏற்புடன் இந்த விழா தொடங்கியது. அதன் பின்னர், ஒவ்வொரு நாளும் தூய்மை சம்பந்தமாக, குறிப்பிட்ட மையப் பொருளோடு இந்த விழா கொண்டாடப்பட்டது. தூய்மையான ரயில்நிலையம், தூய்மையான ரயில் வண்டி, தூய்மையான குடிநீர், தூய்மையான பரிசார், தூய்மையான சம்வாத், தூய்மை குறித்த விழிப்புணர்வு ஆகியவை பற்றி தலா இரண்டு நாள் ஒதுக்கப்பட்டு, பணிகள் மேற்கொள்ளப்பட்டன.
தெற்கு ரயில்வேயில் முக்கிய சாதனையாக, பாரம்பரியத்தின் அடையாளமாக உள்ள சென்னை சென்ட்ரல் ரயில்நிலையத்திற்கு இந்திய பசுமை கட்டட கவுன்சில், பசுமை ரயில்நிலையம் என்ற அங்கீகார சான்றிதழை வழங்கியது. எரிசக்தி உற்பத்தி மற்றும் சேகரித்தல், தண்ணீர் மறுசுழற்சி, கழிவுகள் அகற்றுதல் என்பது உள்ளிட்ட பல்வேறு செயல்களுக்காக இந்த சான்றிதழ் வழங்கப்பட்டது.
இது தவிர, அனைத்து மண்டலங்கள், கோட்டங்கள், உற்பத்திப் பிரிவுகள், பணிமனைகள், ரயில்வே பொதுத் துறை நிறுவனங்கள் ஆகியவற்றிலும் தூய்மை விழா, நாடு முழுவதும் இந்திய ரயில்வேயில் கொண்டாடப்பட்டது. “தூய்மை இந்தியா” என்பது முறைப்படியான மாற்றத்தை கொண்டுவரும் முயற்சிகளை வலுப்படுத்துவதை நோக்கமாக கொண்ட தொடர் இயக்கமாகும். ரயில் வண்டிகளில், ரயில் நிலையங்களில், ரயில் பாதைகளில், பணிமனைகளில், அலுவலக வளாகங்களில், ரயில்வே குடியிருப்புகளில் தூய்மையை மேம்படுத்துவதை நோக்கமாக கொண்ட பல்வேறு செயல்களுடன் இந்த இயக்கம் நாடு முழுவதும் உள்ள ரயில்வேயில் முன்னேற்றம் காணும்.
பிரதமர் அலுவலகம்
மணிப்பூரில் நிலச்சரிவு காரணமாக ஏற்பட்டுள்ள நிலைமையை பிரதமர் ஆய்வு செய்தார்
மத்திய அரசிடமிருந்து அனைத்து உதவிகளையும் உறுதி செய்தார்
பிரதமர் திரு நரேந்திர மோடி இன்று மணிப்பூர் முதலமைச்சர் திரு என் பிரேன் சிங்குடன் பேசியதோடு, மாநிலத்தின் சோகமான நிலச்சரிவால் ஏற்பட்ட நிலைமை குறித்து ஆய்வு செய்தார்.
பிரதமர் ட்விட்டரில் கூறியிருப்பதாவது:
“மணிப்பூர் முதலமைச்சர் திரு என் பிரேன் சிங்குடன் பேசினேன். சோகமான நிலச்சரிவால் ஏற்பட்ட நிலைமை குறித்து ஆய்வு செய்தேன். மத்திய அரசிடமிருந்து சாத்தியமான அனைத்து உதவிகளுக்கும் உறுதியளித்தேன். பாதிக்கப்பட்ட அனைவரின் பாதுகாப்புக்கும் நான் பிரார்த்திக்கிறேன்.
உயிரிழந்தோரின் குடும்பங்களுக்கு எனது இரங்கல்கள். காயமடைந்தவர்கள் விரைவில் குணமடைய பிரார்த்திக்கிறேன்”